Me lheuè sus es mies cames, e dempús d’auer caminat bèth temps sense rumb, cuelhí pòur d’un possible encontre desagradiu damb quinsevolh animau sauvatge e damb un enemic desconeishut, e pugè ena copa d’un arbe, des d’a on me metí a observar damb atencion a dreta e quèrra; mès que non podí distinguir ua auta caua qu’eth cèu, era tèrra e eth mar, es arbes, es audèths, era arena e es ròques.